ஒரு சிறந்த தத்துவஞானி “உலகமே ஒரு புத்தகம், அதில் பயணம் செய்யாதவர்கள்
ஒரு பக்கத்தை மட்டுமே படிப்பவர்கள்” என்று கூறியுள்ளார்.
நான் இதைக் கூறியாக வேண்டும்,
நான் சில பக்கங்களைப் படித்துள்ளேன், எனக்கு அந்தப் புத்தகத்தில் பெரிய ஆர்வமில்லை.
நான் பயணிப்பது குறித்து உற்சாகமின்றி இருக்க பல காரணங்கள் உள்ளன.
குளிராக இருக்கும்போது,
அசௌகரியமாக இருக்கும்.
ஆடையின்றி ஐஸ் நீச்சலா?
- ஆம். - அது ஒரு மோசமான அழைப்பு.
மிகவும் வெப்பமாக இருக்கும்போது, எப்படி இருக்கும் தெரியுமா? அசௌகரியமாக இருக்கும்.
என்னால் அவ்வளவு வேகமாக ஓட முடியாது.
- ஆனால் எனக்கு 75 வயதாகிறது. - உங்களுக்கு உதவி வேண்டுமா?
இல்லை, என்னால் முடியும்.
இது நான் அதிகம் பயணிக்க வேண்டிய நேரமாக இருக்கலாம்.
அடக் கடவுளே.
முதல் முறையாக என் கையை யானையின் ஆசனவாய்க்குள் விடுகிறேன்.
நல்ல விஷயம் என்னவெனில்,
நான் சில அற்புதமான ஹோட்டல்களில் தங்குகிறேன்.
அடக் கடவுளே. இது அற்புதமாக இருக்கிறது.
நிபந்தனை என்னவெனில், வெளியே இருப்பவற்றை நான் பார்க்கவும் ஒப்புக்கொண்டுள்ளேன்.
- பார்த்து காலை வையுங்கள். - நீங்கள் விளையாடவில்லை.
- அழகான மலை. - அது ஓர் எரிமலை.
அது எரிமலையா?
என் வாழ்க்கை முழுவதும் நான் தவிர்த்த ஓர் உலகம்.
ஓ. சாடி.
அடக் கடவுளே.
உயிர் பிழைத்திருப்பதே சிறப்பாக இருக்கும்.
இதுதான் ஃபின்லாந்து நபருடன் நான் ஐந்து வோட்காக்கள் குடிக்கும் கடைசி முறை.
எனக்கு, டோக்கியோ செல்வது என்பது சாத்தியமாக இருந்ததில்லை.
எனக்கு கவலைகள் உள்ளன.
நான் அனுபவித்திராத கலாச்சார வித்தியாசங்கள் உள்ளன.
ரசிக்க முடியாத அளவுக்கு ஆடம்பரமான உணவு.
நான் ஜெயிக்க முடியாத மொழிப் பிரச்சினை.
இங்கே மிகவும் கூட்டமாகவும், பரபரப்பாகவும் உள்ளது.
டோக்கியோ
என் மகன், டேனியல், இங்கே பல முறை வந்துள்ளான், அவன் இந்த நாட்டை பயங்கரமாகப் புகழ்ந்துள்ளான்.
அவன் எப்போதும், “நீங்கள் ஜப்பான் செல்ல வேண்டும். நீங்கள்
அங்கே சென்றதும் உங்களுக்குப் பிடிக்கும்” என்று சொல்லிக் கொண்டே இருப்பான்.
அவனது கட்டளையின் பேரில் இங்கே வந்துள்ளோம்.
ஆனால் நான் மகனைவிட வித்தியாசமானவன்.
அவன் கவலையில்லாத நவீனமானவன், நான் ஜாக்கிரதையான, பழமைவாதி.
நான் சௌகரியமாக இருக்கும் இடத்தைக் கண்டறிவது எனக்குக் கடினம்.
அதனால் உலகின் மிகப்பெரிய நகரம் மிகவும் திகைப்பூட்டுவதாக உள்ளது.
இங்கே செல்வதற்கு எனக்கு உதவக்கூடிய ஒருவர் எனக்கு லிஃப்ட் கொடுக்க வேண்டும்.
துரதிர்ஷ்டவசமாக, நான் வேகத்தைவிட சௌகரியத்திற்காகப் பிறந்தவன்,
அதனால் இது எப்படிப் போகிறதெனப் பார்ப்போம்.
- ஹேய், யூஜீன். வணக்கம். - வணக்கம்.
- உங்கள் பொருட்களை டிக்கியில் போடுங்கள். - சரி.
- பரிவாரங்களுடன் வந்துள்ளீர்கள். - இதுதான் என் குழு.
ஜப்பானிய தலைநகரத்தை எனக்குச் சுற்றிக் காட்ட,
இந்த நகரத்தை தன் வீடாக மாற்றுவதற்காக, பாதி உலகத்தைக் கடந்து வந்துள்ள வழிகாட்டி இருக்கிறார்.
ஆம், இது கொஞ்சம் தாழ்வானது.
- அதற்காக வருந்துகிறேன். - முதியவர்களுக்கேற்ற கார்கள் இல்லை.
- இது ஜப்பானிய அளவு. - புரிகிறது.
- யூஜீன்.
- ஆல்போ. - தயாரா?
ஆம். என்னால் முடிந்தளவு தயாராக உள்ளேன்.
நான் உங்கள் ஹோட்டலுக்கு உங்களைக் கூட்டிச் செல்கிறேன்.
- அவ்வப்போது நான் வேகமாகச் செல்வேன். - ம்ம் ஹ்ம்ம்.
அவர் “வேகமாக” எனும்போது அவர் விளையாடவில்லை.
- அது எப்படி இருந்தது? - பயமாக இருந்தது.
ஒருகாலத்தில் அடக்கமான மீன்பிடி கிராமமாக இருந்த டோக்கியோவில் இப்போது 4 கோடி பேர் உள்ளனர்.
கனடாவின் அதே மக்கள்தொகை, ஆனால் அதன் நிலப்பரப்பில் 0.02 சதவீதம்தான்.
- நானும் டொரான்டோவைச் சேர்ந்தவன் தான்... - நீங்கள் டொரான்டோவைச் சேர்ந்தவரா?
எப்போது டோக்கியோவிற்கு வந்தீர்கள், ஏன் வந்தீர்கள்?
நான் வேறொரு உலகம் போலத் தெரிந்த ஒன்றைப் பார்த்து மயங்கிவிட்டேன்.
ஆல்போ மட்டும் அப்படி உணரவில்லை.
டோக்கியோவாசிகளில் இப்போது 20களில் இருக்கும் பத்தில் ஒருவர், வெளிநாட்டில் பிறந்தவர்கள்.
இந்த நகரத்தில் உங்களுக்கு அப்படி எது மிகவும் பிடிக்கும்?
வளரும்போது, எனக்கு அனிமே, ஜப்பானியத் திரைப்படங்களும் டிவி ஷோக்களும் பிடித்தன.
நீங்கள் செல்லாத இடத்திற்காக உங்களுக்கு
வரும் ஏக்கம் என்றுதான் அதை விவரிக்க முடியும்.
இங்கே வந்து அதை நான் அனுபவிப்பது என்பது,
வீடியோ கேம் நிஜத்தில் வந்தது போலத்தான்.
இப்போது நான் வீடியோ கேமில் இருப்பது போலத்தான் உணர்கிறேன்.
இந்த நகரத்தில் வசிக்கும் லட்சக்கணக்கான மக்கள் சிறப்பான ஒன்றைக் கண்டுபிடித்திருக்க வேண்டும்.
அந்த ஒன்று என்ன என்பதைக் கண்டறிய நான் ஆர்வமாக இருக்கிறேன்.
இதுதான் டோக்கியோ போன்ற பெரிய நகரத்தின் மையம்.
வாவ். இது பெரிதாக உள்ளது. இந்த மக்களைப் பாருங்கள்.
இது மிகவும் அற்புதமான நகரத்திற்குள் நுழைவதற்கான அற்புதமான வழி.
- இங்கே வளைந்தால், வந்துவிட்டோம். - அது அற்புதமாக இருந்தது.
வாவ்.
- இதன் உயரத்தைக் கொஞ்சம் அதிகரிக்கலாம். - உங்களுக்காக.
மிக்க நன்றி. அற்புதமாக இருந்தது.
அடுத்த சில நாட்களுக்கு,
ஹோஷினோயா ஹோட்டலில் இந்த அலங்கரிக்கப்பட்ட உலோக முகப்பிற்குப் பின் தங்கப் போகிறேன்.
இது ஆடம்பரம், நவீன தொழில்நுட்பம் மற்றும் பாரம்பரியமான ஜப்பானிய எளிமையின் கலவை,
இந்த நகரத்தைப் போன்றே.
- ஹலோ. - ஹலோ. ஹோஷினோயா டோக்கியோவுக்கு வரவேற்கிறோம்.
- நன்றி. - உங்கள் ஷூக்களை இங்கே கழற்றிவிடுங்கள். ஆம்.
நல்லவேளை, நான் முட்டி வரை அணியும் பூட்ஸ் அணிந்திருக்கவில்லை.
இது பாரம்பரியம் எனப் புரிகிறது, ஆனால் ஷூக்கள் அணியாமல் இருப்பது
என் சாக்ஸின் நிலை பற்றிய கவலையை ஏற்படுத்துகிறது.
- குட் ஈவ்னிங். - ஹாய்.
என் பெயர் யூகா, நான் உங்களுக்குச் சுற்றிக் காட்ட விரும்புகிறேன்.
ஆம், வாருங்கள் செல்வோம்.
இந்த ஹோட்டல் சமகால ரியோக்கன்,
400 ஆண்டுகளுக்கு முன் தோன்றிய, பாரம்பரிய ஜப்பானிய சத்திர வகை.
திரு. யூஜீன் லெவி ஹோஷினோயா டோக்கியோவுக்கு வரவேற்கிறோம்!
எங்களிடம் ஜப்பானிய பாணியிலான ஷோஜி திரைகளும் டடாமி தரைகளும் உள்ளன.
அருமை. அந்த மெத்தை தரையில் இருப்பது போலத் தெரிவதைக் கவனித்தேன்.
- கொஞ்சம் பயப்படுகிறீர்கள். - இல்லை, என் வயதில் இருப்பவருக்கும்
அது சிக்கல் என்று சொல்லவில்லை.
ஆனால் சில சேதங்கள் ஏற்படலாம்,
எழுந்திருப்பது, கீழே இறங்குவது போல.
இங்கே பாத்ரூம் உள்ளது.
ஜப்பானியர்களுக்கு குளிப்பது மிகவும் பிடிக்கும்.
இதோ கழிப்பறை.
இங்கே ஒரு நண்பர் இருப்பது போலுள்ளது, இல்லையா?
யூகா, சுற்றிக் காட்டியதற்கு நன்றி.
- இங்கே மகிழ்ச்சியாகத் தங்குவீர்கள் என நம்புகிறேன். - கண்டிப்பாக.
ஆனால் முதலில், நான் இந்த பாத்ரூமைப் பழகிக்கொள்ளப் போகிறேன்.
இது கொஞ்சம் சிக்கலானது.
என்னைவிட திறமைசாலியாக இருக்கும் கழிவறையை நான் நம்ப மாட்டேன்.
இங்கே அழுத்தம் என்றுள்ளது. அது பயமாக உள்ளது.
அது உங்களை மேலே தள்ளுமா அல்லது கீழே இழுக்குமா எனத் தெரியாது.
நிலை என்று ஒன்று உள்ளது.
தவறாக உட்கார்ந்தால் கண்டிக்கப்படுவோமா எனத் தெரியவில்லை.
பஸ்ஸர் அடிக்குமா எனத் தெரியவில்லை.
டோக்கியோவிற்கு வரும்போது பழமையும் புதுமையும் இருக்கும் என நினைக்கிறேன்.
இந்த அறையில் ஜென் போன்ற தரம் உள்ளது. அது நன்றாக உள்ளது.
ஜன்னலில் ஜப்பானிய ஷேடுகள் உள்ளன,
இருந்தாலும் ரோபோட்டிக் கழிவறை உள்ளது,
ஜப்பானில் நான் அனுபவிக்கப் போகும் கலவை அதுதான் என நினைக்கிறேன்.
ஆனால் இப்போதைக்கு, நான் ஆல்போவை மீண்டும் சந்திக்கச் செல்ல வேண்டும்.
அது ஹாஷிகுமி என்ற பார்.
அவர் என்னை சன்காகு சிடாய்க்கு அழைத்துள்ளார்,
டோக்கியோவில் மறுவடிவமைப்பு செய்ய வேண்டிய சில பகுதிகளில் ஒன்று.
இப்போது, அது பழமையாகவும் பலவீனமாகவும் உள்ளது.
அந்த உணர்வு எனக்குத் தெரியும்.
சந்து முழுவதுமே அப்படித்தான் உள்ளது. என்னால் பெயர்களைப் படிக்க முடியவில்லை.
நாம் எங்கே இருக்கிறோம் என்று எனக்குத் தெரியவில்லை.
யூஜீன், வந்துவிட்டீர்கள்.
இது என் நண்பர் மாஸா.
- உங்களைச் சந்தித்ததில் மகிழ்ச்சி. - ஹாய். உங்களைச் சந்தித்ததில் மகிழ்ச்சி.
இவர் என் ஜப்பானிய நண்பர். நாம் ஏன் டிரிங்க்ஸுடன் தொடங்கக் கூடாது?
ஆம், அவர் ஜப்பானிய கிராஃப்ட் பீர் குடிக்கிறார். நான் விஸ்கியும் டானிக் வாட்டரும் குடிக்கிறேன்.
நீங்கள் ஆபத்தானவராகப் போகிறீர்கள்.
- நான் ஜப்பானிய பீர் குடிக்கிறேன். - சரி.
இந்தப் பகுதியில் பார் என்றால் இப்படித்தான் இருக்கும்.
இளைஞர் கூட்டத்துடன் நவீனமாக உள்ளது, நானும் அதில் ஒரு பகுதியாக உள்ளேன்.
ஆம். ம், நன்றி.
- அருமையான ஜப்பானீஸ். - ஆம்.
நாம் பீர் குடிக்கும்போது எப்போதும் கான்பாய் சொல்வோம்.
- கான்பாய் என்றால் சீயர்ஸ்.
- கான்பாய். - ஆம்.
கான்பாய். கிளிங்க்.
- மாஸா, நீங்கள் என்ன செய்கிறீர்கள்? - நான் அலுவலகப் பணியாளர்.
ஜப்பானீஸில் சராரிமான் என்ற வார்த்தை உள்ளது...
- சரி. - ...அதன் மொழிபெயர்ப்பு “ஊதியப் பணியாளர்.”
நீங்கள் வேலை செய்யும் நேரம் நம்ப முடியாதது எனக் கேள்விப்பட்டுள்ளேன்.
ஜப்பானிய மக்கள் தங்கள் அடையாளத்தை தாங்கள் வேலை செய்யும் இடத்தில்
கண்டறிய முனைபவர்கள்.
- அது அவர்களது இனமாகிவிடும். - சரி.
வேலைக்குப் பிறகு, அவர்களுடன் குடிக்கச் செல்ல வேண்டும்.
சில நேரம் அடுத்த நாள் காலை வரை செல்ல வேண்டும்.
நிறுத்துங்கள்!
நீங்கள் உங்கள் பாஸுடன் இரவு முழுவதும் குடிக்க வேண்டுமா?
- ஆம். - அது மிகவும் சகஜம்.
இங்கிருக்கும் பெரும்பான்மை மக்களுக்கு வேலை-வாழ்க்கை சமநிலை கடினமாக இருக்கலாம்.
யாகிசோபா வந்துவிட்டது.
சாப்பிடுங்கள், நண்பர்களே.
நாம் நூடுல்ஸ் சாப்பிடும்போதெல்லாம் இப்படிச் செய்ய வேண்டும்.
- உறிஞ்ச வேண்டும். - உணவை உறிஞ்ச வேண்டுமா?
அப்போதுதான் அந்தச் சுவை நூடுல்ஸ் வழியாக வரும்.
இன்னொரு காரணம் உணவு பிடித்துள்ளது என்பதை சமைத்தவருக்குத் தெரிவிப்பதற்காக.
”மன்னிக்கவும், இது மிகவும் நன்றாக உள்ளது” என்று கூறுவதற்குப் பதிலாக,
- நீங்கள் சாப்பிடும் சத்தத்தின் மூலம்... - சத்தத்தின் மூலம் தெரிவிப்போம்.
உறிஞ்சுவது.
இதற்கு நான் பழகிக்கொள்ள வேண்டும்.
அவருக்கு இது மிகவும் பிடித்துள்ளது.
நீங்கள் நன்றாகச் செய்கிறீர்கள்.
நான் அதைச் செய்ய முயன்றேன். அது சுலபம் இல்லை.
நான் அதை உறிஞ்சினால், மூச்சுத் திணறி இறந்துவிடுவேன் என்பது போல உள்ளது.
ஆனால் இறப்பதற்கு அது மோசமான வழி, நூடுல்ஸை உறிஞ்சுவது.
உங்கள் சமாதியில் அப்படி இருக்க விரும்ப மாட்டீர்கள்.
நன்றாகச் செய்கிறீர்கள்.
இந்தச் சிறிய இடம் எனக்குப் பிடித்துள்ளது.
நான் இங்கே 12 ஆண்டுகளாக இருக்கிறேன். இருந்தாலும் நீங்கள் இன்று உணர்வது போலத்தான் உணர்கிறேன்.
ஜப்பானிய வாழ்க்கை பற்றிய பல்வேறு அற்புதமான சிறிய விஷயங்கள் உள்ளன.
தினமும், புதிதாக அனுபவிக்கலாம்.
நான் அதற்குத் தயார்.
- கான்பாய். - கான்பாய்.
ஜப்பானுக்கு வரவேற்கிறேன், யூஜீன்.
154 ஆண்டுகளுக்கு முன்பு, கியோட்டோதான் ஜப்பானின் தலைநகரமாக இருந்தது,
அந்தப் பேரரசர் எடோ நகரத்தை டோக்கியோ என்று பெயர் மாற்றம் செய்து
அங்கே மாற்றத் தீர்மானிக்கும் வரை.
அந்தப் பேரரசருக்குச் சரியென்றால், எனக்கும் சரிதான்.
என் மெத்தையில் நான் மிகவும் சௌகரியமாகத் தூங்கினேன்.
மெத்தையிலிருந்து இறங்க எனக்கு 10 நிமிடங்கள் ஆனது,
ஆனால் எனக்கு உடற்பயிற்சி தேவைதான், அதனால் பரவாயில்லை.
நான் நகரத்தைச் சுற்றிப் பார்க்க ஆர்வமாக உள்ளேன்.
நான் ஊருக்குச் சென்று என் மகன் டேனியலிடம், “சரி. டோக்கியோ பற்றி நீ என்னிடம் கூறிய
அனைத்தையும் ஏற்கிறேன். இது ஒரு நம்ப முடியாத நகரம். உனக்குப் பிடித்த அனைத்தும்
எனக்கும் பிடித்தது” என்று கூற விரும்புகிறேன்.
ஏனெனில் இது தொடர்ந்து மாறிக்கொண்டே உள்ளது,
டோக்கியோவை நினைவு இல்லாத நகரம் என விவரிப்பார்கள்,
அதைக் கூறியவரின் பெயரை நான் மறந்துவிட்டேன்.
வாவ். உள்ளே அருமையாக உள்ளது.
இது எனக்கு பழைய ஜப்பான்.
உலகின் மிகப்பெரிய பயணிகள் தொகையுடன்,
ஆச்சரியமின்றி, டோக்கியோவில்தான் பிஸியான ஸ்டேஷனும் உள்ளது.
நமக்கு புல்லட் ரயிலையும் அதிகமாக உற்பத்தி செய்யப்பட்ட எலெக்ட்ரிக் காரையும்
கொடுத்த நாட்டில், ஹோட்டல்
எனக்குக் கொடுத்த போக்குவரத்து எதிர்பாராதது.
- ஹலோ. - ஹலோ.
- எப்படி உள்ளீர்கள்? யூஜீன். - யூஜீன், உங்களைச் சந்தித்ததில் மகிழ்ச்சி.
- நான் கே. - கே.
- உங்கள் கார் தயார். - இதைப் பாருங்கள்.
டோக்கியோ போன்ற நவீன நகரத்தில் ரிக்ஷாக்கள் இன்னும் சாத்தியமான போக்குவரத்தாக
இருப்பது எனக்கு ஆச்சரியமாக உள்ளது.
ஆம். இப்போது இது சுற்றிப் பார்க்க மட்டும் பயன்படுகிறது.
- இது உங்களுக்கு வேடிக்கையான வேலையா? - ஆம், மிகவும் வேடிக்கையானது.
- ஏனெனில் எனக்கு குற்ற உணர்ச்சியாக உள்ளது. - அப்படி நினைக்க வேண்டாம்.
- நான் ஓடுவதற்காகப் பிறந்தவன். - அது பிடித்துள்ளது.
”நான் ஓடுவதற்காகப் பிறந்தவன்.” நான் அமர்வதற்காகப் பிறந்தவன்.
- ஆம். நாம்... கண்டிப்பாக. - இதை முயற்சிப்போமா?
ஆம், பார்த்து ஏறுங்கள்.
இவர் மிகவும் வேகமானவராக இருப்பார் என நம்புவோம்,
ஏனெனில் இன்று வெப்பமான நாள், எனக்கு கொஞ்சம் காற்று கிடைத்தால் நன்றாக இருக்கும்.
பாதுகாப்புக்காக சீட் பெல்ட்டைப் போட்டு விடுகிறேன்.
எவ்வளவு வேகமாகச் செல்வீர்கள்?
சாய்ந்துகொண்டு ரிலாக்ஸாக இருங்கள்.
ஒன்று, இரண்டு, மூன்று.
இப்போது தொடங்கலாம்.
- இதுவரை நன்றாகப் போகிறது. - மிக்க நன்றி, திரு. லெவி.
இதை எவ்வளவு காலமாகச் செய்துவருகிறீர்கள், கே?
இது எனக்கு 19வது ஆண்டு.
நீங்கள் ஓடியதிலேயே எது நீளமான பயணம்?
- எட்டு மணிநேரம். - எட்டு மணிநேரமா?
எங்கே சென்றீர்கள்? கியோட்டோவா.
இல்லை.
இந்த நகரம் பற்றிய எது உங்களுக்கு மிகவும் பிடிக்கும்?
ஆம். இங்கே செய்வதற்கு பல விஷயங்கள் உள்ளன.
ஆம். இங்கே டோக்கியோவில்.
சில விசித்திரமான, நம்ப முடியாத கலாச்சாரங்கள். எல்லாம் ஒன்றாக வாழ்கின்றன.
இங்கே உங்களுக்கு எப்போதாவது ஆபத்தாக இருந்துள்ளதா?
ஆம், ஏனெனில், நாங்கள் இதுபோல பெரிய கார்களுடன் ஓடுகிறோம்.
ஆம்.
இங்கே வேலை செய்யும்போது நீங்கள் பாதுகாப்பாக இருப்பது மிகவும் முக்கியம்,
ஏனெனில் எனக்கு ஹோட்டலுக்குச் செல்ல வழி தெரியாது.
இப்போதைக்கு, நான் உட்கார்ந்திருக்கிறேன், டோக்கியோவின் கே, ஓடி என்னை
நகரத்தின் மிகவும் பழமையான, பிரபலமான சுற்றுலாப் பகுதியான அசாகுசாவுக்குக் கூட்டிச் செல்கிறார்.
அசாகுசா நகாமிஸே ஷாப்பிங் S.T
- நேரம் ஓடியதே தெரியவில்லை. ஆம். - உண்மைதான். அற்புதம்.
- நன்றி. - இல்லை, இதுதான்,
சுற்றிப் பார்க்க சிறப்பான வழி.
- நன்றி. - நன்றி.
நான் சந்தித்ததிலேயே மிகவும் உயிர்ப்புடனான நபர்களில் ஒருவர் அவர்.
மிகவும் அற்புதமானவர்.
ஒரு நகரத்தின் அறிமுகங்கள் செல்லும்போது, அது மிகவும் தனித்துவமாக இருந்தது.
ஆனால் என்னைச் சுமந்துகொண்டு செல்ல என்னால் பிறரைச் சார்ந்திருக்க முடியாது,
அதனால் நான் நடப்பதற்கான நேரம் இது.
இந்தத் தெருக்கள் எவ்வளவு அமைதியாக உள்ளன என்பதை நான் கவனிக்கிறேன்.
யாரும் கத்துவது கேட்கவில்லை,
கார் ஹாரன்கள் கேட்கவில்லை.
இவ்வளவு பெரிய நகரத்துக்கு இது வழக்கத்துக்கு மாறானது.
அசாகுசாவின் மகிழ்ச்சியை அறிந்துகொள்ள,
ஒரு வழிகாட்டியைச் சந்திக்க ஏற்பாடு செய்திருந்தேன்.
ஆனால் நான் கே போல மகிழ்ச்சியான நபரை மீண்டும் சந்திப்பேனா எனத் தெரியவில்லை.
- ஹாய். - வணக்கம்.
முன்பாகவே சொல்லிவிட்டேன் போல.
என் பெயர் சைபர் பன்னி.
- நான் “சைபர்” அல்லது... - என்னை சைபர் பன்னி என்று கூப்பிடுங்கள்.
- சைபர் பன்னி. - ஆம்.
சைபர் பன்னி தன் பெயர் போலவே தனித்துவமான புகழ்பெற்றவர்.
செல்வாக்குள்ள கலாச்சாரரீதியான வ்லாகர், ஃபோர்ப்ஸ் ஆசியா 30 வயதிற்குட்பட்ட 30 பேரில் உள்ளார்.
கிழக்கத்திய கலாச்சாரத்தையும் மேற்கத்திய கலாச்சாரத்தையும்
சேர்க்கும் வகையில் நான் நிறைய வீடியோக்கள் உருவாக்குவேன்,
ஜப்பானிய கலாச்சாரம் பற்றிய எழுதப்படாத விதிகளை பார்வையாளர்களுக்குக் கற்பிப்பது போல.
- நீங்கள் மோச்சி சாப்பிட்டுள்ளீர்களா? - மோச்சியா?
மோச்சி என்பது ஜப்பானின் பாரம்பரிய உணவு. இந்தாருங்கள்.
- பெரிதாகக் கடித்துள்ளீர்கள். - இப்போது சொல்கிறீர்கள்.
சரி. நடந்துகொண்டே
சாப்பிடக் கூடாது என்பது எழுதப்படாத விதி, அதனால்...
அது ஓர் அற்புதமான எழுதப்படாத விதி. அதை எழுதப்பட்ட விதியாக மாற்ற வேண்டும்.
- போகலாமா? - சரி.
400 ஆண்டுகளுக்கு முன்பு,
நகரத்தின் இந்தப் பகுதி பரபரப்பான பொழுதுபோக்கு மாவட்டம்.
நீங்கள் இங்கே இருப்பது மிகவும் பொருத்தமானது. இது எல்ஏ போல, ஜப்பானின் ஹாலிவுட்.
மக்கள் பெரும்பாலும் ஜப்பானின் பாரம்பரியத்துடன் இணைய, இங்கே
கிமோனோக்களில் வருவார்கள்.
நான் சரியான உடை அணியாததுபோல உணர்கிறேன்.
நாம் சென்ஸோ-ஜி கோவிலுக்குச் செல்கிறோம்,
இதுதான் டோக்கியோவிலேயே மிகவும் பழமையான கோவில்.
இங்கே எங்கள் கடவுளையும் முன்னோர்களையும் பிரார்த்திக்கவும் மரியாதை செலுத்தவும் வருவோம்.
எங்கள் எதிர்காலம் எப்படி உள்ளது என்றும் பார்ப்போம்.
நான் எனக்கு எதிர்காலத்தைப் பார்க்க விரும்பவில்லை.
என்ன நடக்கப் போகிறது என நாம் ஏன் தெரிந்துகொள்ள விரும்ப வேண்டும்?
நான் என் மரணம் பற்றி நினைத்துக்கொண்டே தினமும் எழுந்திருக்க விரும்பவில்லை.
- உங்கள் எண் 78. - 78. இதுவா?
78. அற்புதமான அதிர்ஷ்டம்.
உங்களுக்கு சிறந்தது கிடைத்துள்ளது.
சரி. இது திட்டமிடப்படாதது.
ஏமாற்றவில்லை.
சிறந்த, அற்புதமானதைப் பெற்றுள்ளேன்.
- உண்மையில்... - என்ன?
...உங்களுக்கு சிறந்த அதிர்ஷ்டம் வந்தால் அது மிகவும் மோசமானது என்று
எழுதப்படாத விதி உள்ளது.
ஏன் அப்படிச் சொல்கிறீர்கள்?
சிறந்த, அற்புதமான அதிர்ஷ்டம் வந்ததற்கு நான் மிகவும் மகிழ்ச்சியாக இருக்கும்போது
ஏன் அது மோசமானது என்கிறீர்கள்?
ஏனெனில் வாழ்க்கையில் இன்ப துன்பம் இரண்டும் இருக்கும்.
சில நேரம் நீங்கள் இயல்பாக இருக்க விரும்புவீர்கள்,
- இன்பமோ துன்பமோ இல்லாமல். - ஆம்.
இதை நீங்கள் வைத்துக்கொள்ளலாம், அல்லது விட்டுவிட்டு வரலாம்.
- இது அற்புதமானதாக இருப்பதால்... - நிச்சயமாக.
...இதை வைத்துக்கொண்டு, தொடர்ந்து படிக்கப் போகிறேன்.
நீங்கள் மிகவும் அதிர்ஷ்டசாலி, யூஜீன்.
நானும் அப்படித்தான் சொல்வேன்.
கண்டிப்பாக, மோசமான இந்த அதிர்ஷ்டத்தின் கணிப்பானது
எனக்கு கவலையை ஏற்படுத்தியுள்ளது.
என் மனம் எப்போதும் பேரழிவையே யோசிக்கும் என்றால் ஆச்சரியப்பட மாட்டீர்கள்.
இயற்கைப் பேரழிவு அதிகமாக நடக்கும் நகரத்தில், என் எண்ணங்கள் எங்கே செல்கின்றன என யூகியுங்கள்.
நான் 15, 20 ஆண்டுகளுக்கு முன் லாஸ் ஏஞ்சலஸில் ஒரு நிலநடுக்கத்தில் இருந்தேன்.
அது மிகவும் மென்மையாக ஆடுவது போல இருந்தது,
நான் எழுந்தபோது அனைத்தும் இப்படி ஆடிக்கொண்டிருந்தது.
இங்கே இன்னும் மோசமான நிலநடுக்கங்கள் அதிகமாக ஏற்படும் என நினைக்கிறேன்.
“அதிகமாக” என்கிறேன், ஆனால் அதுவே குறைவுதான்.
நான் உலகிலேயே மிகவும் நில அதிர்வுள்ள இடத்தில் இருக்கிறேன்.
நான் ஏன் இங்கிருக்கிறேன்?
இப்போது எதுவும் நடக்குமா? எனக்குத் தெரியவில்லை.
டோக்கியோ, பெரிய மக்கள்தொகையுடன், மூன்று டெக்டானிக் தட்டுகள் சந்திக்கும் இடத்தில் உள்ளது,
எனில் இங்கே நிலநடுக்கம் ஏற்படும்.
மேலும் இங்கே வெள்ளங்களும் சூறாவளிகளும் கூட ஏற்படும்.
யூஜீன் நன்றாக இருப்பார் என நினைக்கிறேன். இவை கொஞ்சம் தீவிரமாக இருக்கலாம்.
உண்மையான டோக்கியோவாசியாக இருப்பது எப்படி இருக்கும்? நான் கண்டறியப் போகிறேன்.
நான் வழக்கத்துக்கு மாறான அழைப்பிற்கு ஆல்போவுடனும் மாஸாவுடனும் செல்கிறேன்.
அவர்கள் இருவரையும் நம்புவதா எனத் தெரியவில்லை.
- ஹேய், ஜெண்டில்மென். - ஹேய்.
வணக்கம்.
இதுதான் “ஹாஞ்சோ உயிர்ப் பாதுகாப்புக் கற்றல் மையம்.”
இயற்கைப் பேரழிவுகளைப் பற்றிக் கற்றுக்கொள்ள பள்ளிக் குழந்தைகள் இங்கே வருவார்கள்.
பள்ளிக் குழந்தைகளுக்கு பிரச்சினை இல்லையெனில், எனக்கும் இல்லை.
யூஜீன், இவர் தான் டமோரா-சன்.
உண்மையான சூறாவளியில் நீங்கள் அனுபவிக்கும் வலிமையான காற்றை
இங்கே அனுபவிக்கப் போகிறீர்கள்.
சரி.
டமோரா நான் அதற்குள் நிலநடுக்கத்துக்குப் பழகியவன்
என நினைத்துவிட்டார்,
அதனால் என் பயிற்சியை பேரழிவுக் கையேட்டின் இரண்டாம் கட்டமான
சூறாவளிகளுக்கு மாற்றுகிறார்.
மேலும் வலிமையான மழையும் கூட.
சரி. இது நான் எதிர்பார்க்காதது.
மழை மற்றும் காற்றின் வலிமை
தனிப்பட்ட முறையில், நான் வானிலையைப் பார்க்காமல் வெளியே கிளம்ப மாட்டேன்,
ஆனால் இங்கே அனைத்திற்கும் நாம் தயாராக இருக்க வேண்டும்.
அத்துடன் பூட்ஸ் வருகிறது.
அதிர்ஷ்டவசமாக, உண்மையான சூறாவளியில் என்னிடம் இருக்காத
பாதுகாப்பு உடைகளைக் கொடுக்கின்றனர்.
- மாஸா. - என்ன?
இதற்கு முன் இதைச் செய்துள்ளீர்களா?
நான் என் சிறு வயதில் இதை அனுபவித்துள்ளேன்.
சரி. இவர் உயிர்பிழைத்துள்ளார்.
தொடங்கலாம்.
சரி.
பேரழிவை இந்தளவுக்கு ரசிக்கும் ஒருவரை நான் பார்த்ததில்லை.
சரி. போகலாம்.
ஆல்போவையும் மாஸாவையும் நம்பாதது சரிதான்.
ஆனால் நான் அடித்துச் செல்லப்படும் திருப்தியை டமோராவுக்குக் கொடுக்கப் போவதில்லை.
- சரியா? - சரி.
இவர் ஏன் இதற்கு இவ்வளவு சந்தோஷப்படுகிறார்?
- தயாரா? - கீழே பாருங்கள்.
உங்கள் உயிரை கையில் பிடித்துக்கொள்ளுங்கள்.
நீங்கள் நொடிக்கு 30 மீட்டர் வேகத்தில் காற்றையும் மணிக்கு 50 மிமீ மழையையும்
அனுபவிக்கப் போகிறீர்கள்.
மூன்று, இரண்டு, ஒன்று, தொடங்குகிறேன்!
யூஜீன்: அவர்கள் விளையாட்டுக்குச் சொல்லவில்லை.
யூஜீன்: மாஸா, பின்னால் எப்படி இருக்கிறீர்கள்?
மாசா: எனக்கு எதுவும் கேட்கவில்லை, யூஜீன்.
என் ஸ்டன்ட்களை நானே செய்துள்ளேன். இது அனைவருக்கும் தெரிந்தது.
க்ரூஸும் லெவியும் தங்கள் ஸ்டன்ட்களை தாங்களே செய்வதில் பிரபலமானவர்கள்.
சூறாவளி அப்படித்தான் இருக்குமா?
நான் ஒரு ஸ்டன்ட் நபரை அழைத்து, இதை அணிவித்திருக்க முடியும்.
யாருக்கும் தெரிந்திருக்காது. கிளாஸை அணிவித்திருக்கலாம்.
ஆம்.
- இதற்கு மேல் மகிழ்ச்சியாக இருக்க முடியாது. - ஆம்.
ஆனால் இதை நானே செய்துள்ளேன், அதனால்தான் நான் வேலை செய்கிறேன்.
இது நான் எதிர்பார்த்ததைவிட தீவிரமாக இருந்தது.
பிடிக்க எதுவும் இல்லையெனில்,
பறக்க வேண்டியதுதான், இல்லையா?
துரதிர்ஷ்டவசமாக, என்ன செய்ய வேண்டும் என்று கூறுவதற்கு
சிரித்துக்கொண்டிருக்கும் டமோரா இருக்க மாட்டார்.
சரி.
டோக்கியோவானது பெரிய மக்கள்தொகையுடன் இருக்கும் பெரிய நகரம்,
இங்கே இயற்கைப் பேரழிவுகள் நிகழும்.
இவர்களை நிறைய விஷயங்கள் தாக்குகின்றன,
ஆனாலும் இவர்களிடையே அமைதி நிலவுகிறது.
இவ்வளவு இருந்தும் அமைதியாக அதைக் கடக்கின்றனர்.
அதாவது, இது அற்புதமாக உள்ளது.
சூறாவளியை எதிர்கொண்ட பிறகு, நான் டின்னருக்கு சைபர் பன்னியைச் சந்திக்கிறேன்.
நாங்கள் ரிலாக்ஸாக, நல்ல உணவை உண்ண யோசிக்கிறோம், பேரழிவுகள் பற்றிச் சிந்திக்க இல்லை.
இங்கே பிசியாகிறது.
டோக்கியோ என்பது இரண்டு நகரங்களின் கதையாகும்,
பாரம்பரியம் மற்றும் நவீன தொழில்நுட்பத்தின் கலவை.
அதன் கடந்தகாலத்தைத் தெரிந்துகொண்ட பிறகு, அதன் நவீன நிகழ்காலத்தை அறிய ஆர்வமாக உள்ளேன்.
இது 12 மாடி வீடியோ அறிவிப்பு.
இதுபோல இதற்கு முன் பார்த்துள்ளீர்களா?
என் வாழ்விலேயே இதுதான் டின்னருக்குச் செல்வதற்கான
மிகவும் மகிழ்ச்சியான நடைப்பயணம்.
ஜப்பானியத் தலைநகரமானது உணவுப் பிரியர்களின் சொர்க்கம்,
மற்ற நகரங்களைவிட, அதிக மிஷெலின்-நட்சத்திர உணவகங்களைக் கொண்டுள்ளது.
இங்கே சாகாயா உணவகத்தில்,
எனக்கு தொழில்நுட்பம், உணவு, கலையின் கச்சிதமான கலவையை உறுதியளித்துள்ளனர்.
வணக்கம். உங்களை மீண்டும் சந்திப்பதில் மகிழ்ச்சி.
- சைபர் பன்னி, கடவுளே. - என்ன நினைக்கிறீர்கள்?
இதுபோல எதையும் நான் பார்த்ததில்லை.
நம்முடன் டின்னரில் இணைந்திருப்பது...
- எரிகா. - எரிகா.
மற்றும் கிறிஸ்.
இந்த உணவகத்தில் நாம் வந்து,
- அங்கே இருக்கும்... - அந்நியர்களுடன் உணவருந்தலாம்.
- அந்நியர்களுடன். - ...எந்தவொரு நபருடனும்.
உங்கள் இருவரையும் சந்தித்ததில் மகிழ்ச்சி.
இது வேடிக்கையாக இருக்கும்.
டோக்கியோவின் உணவகங்களில்
பகிர்வு உணவிடம் என்பது பிரபலமடைந்து வருகிறது.
ஹாய், யூஜீன். உங்களைச் சந்தித்ததில் மகிழ்ச்சி.
இதை எப்படி யோசித்தனர் என்று என்னால் கற்பனை செய்ய முடியவில்லை.
அதிர்ஷ்டவசமாக, இந்த அனுபவத்தின் பின் இருக்கும் அணியின் உறுப்பினரான சாகா,
இதை இன்னும் விளக்க இங்கே வந்துள்ளார்.
...மூன் ஃபிளவர், இது மிகவும் ஸ்பெஷலான அறை, இங்கே
எங்கள் கலைப்படைப்புகளுக்குள் பல்லுணர்வு உணவு அனுபவத்தைப் பெறலாம்.
வாவ், அருமையான விஷயம். அதற்கான காரணம் என்ன?
உணவுகள் வெளியே வந்ததும்,
அந்த உணவுக்குள் இருக்கும் உலகம் வெளியே விரிவடைந்து,
மேசையிலும் இன்னும் பெரிய இடத்திற்குள்ளும்
வெளிவருவதைப் பார்ப்பீர்கள்.
நான் ஆர்வமாக உள்ளேன்.
இந்த நகரத்தின் 92 சதவீத இடத்தில் பசுமையே இல்லை.
அதற்கான தீர்வு டோக்கியோவிற்கு என்றே உள்ளது:
ஓர் உள்ளரங்கில் இயற்கையை உருவகப்படுத்துவது.
பாருங்கள், சிறிய பறவை.
- அதுதான் உங்கள் டின்னர். - அதைப் பிடிக்க முடிந்தால், டின்னர்தான்.
நீங்கள் உணவுப் பிரியரா?
எனக்கு உணவு பிடிக்கும்.
எனக்கு ஆடம்பர உணவில் நாட்டமில்லை. உதாரணத்திற்கு, நான் சூஷி சாப்பிட மாட்டேன்.
நீங்கள் சூஷி சாப்பிட்டதில்லையா?
இல்லை.
- பச்சையாக இருப்பதாலா? - ஆம்.
எனக்குப் பிடிக்காது. அதைச் சமையுங்கள். நெருப்பில் போடுங்கள், கிரில் செய்யுங்கள்.
நான் தனித்திருப்பவன். கோடிக்கணக்கான பேர் அதை விரும்பிச் சாப்பிடுகின்றனர்.
நான் தான் இங்கே தனியாக இருக்கிறேன்.
ஒருவேளை நான் அந்த வேலியைக் கடந்து...
ஏதோ வருகிறது.
- இது சாஷிமி கலவை. - ம்ம் ஹ்ம்ம்.
இது கடல் முள்ளெலியால் செய்யப்பட்டுள்ளது.
வலதுபுறம் இருப்பது ஜப்பானிய காங்கர் ஈல்.
உங்களைச் சுற்றியிருக்கும் இடத்தைப் பார்த்தால்,
- மேசையில் தண்ணீர் ஓடுகிறது. - தண்ணீர்.
உங்கள் உணவுகள் வைக்கப்பட்டிருக்கும் இடங்கள், நீர்ப் பகுதிகள்.
உண்மையில், இந்த அற்புதமான காட்சிகளில் என்னால் கவனம் செலுத்த
முடியவில்லை, ஏனெனில் நான் என் ஹோஸ்ட்களின் மனதைப் புண்படுத்தக் கூடாது எனக் கவலைப்படுகிறேன்.
எனக்காகக் காத்திருக்காதீர்கள்.
நம்புங்கள், எனக்காகக் காத்திருக்காதீர்கள்.
இன்றுதான் நீங்கள் புதிதாக ஒன்றை முயற்சிக்கப் போகிறீர்கள்.
உலகமே சூஷியை ரசிக்க முடியுமெனில்,
கமான், லெவி, உன்னாலும் முடியும்.
நான் அதைச் சுவைத்தேன், அது பரவாயில்லையாக இருந்தது.
மோசமாக இல்லை.
மோசமாக இல்லையா?
இப்போது வேறொன்றைச் சாப்பிடலாம். சாப்பிடுங்கள்.
இது நன்றாக உள்ளது. இதில் தொட்டுச் சாப்பிடலாம்.
இது நன்றாக உள்ளது. இதை நான் சாப்பிடுகிறேன்.
புதிய விஷயங்களை முயற்சிப்பதற்காக.
என்னை வற்புறுத்துவது எனக்குப் பிடிக்கும்.
அது எனக்கு நல்லது.
என்னை வற்புறுத்தவில்லை எனில்,
இதுபோன்ற விஷயங்கள் எனக்கு நடக்காது.
மலர்கள் மாறுவதைப் பாருங்கள். வாவ்.
இந்த ஆற்றில் மீன்கள் உள்ளன.
ஆனால் புதிய மலர்கள் மலருகின்றன.
வாவ்.
இது மிகவும் அற்புதமாக உள்ளது.
இது நீங்கள் வேறு விதங்களில் பேச வாய்ப்பில்லாத, இங்கே இருக்கும் பிறருடன்
பேசுவதற்கான வாய்ப்பை ஏற்படுத்தும்.
ஏனெனில் நாம் இப்போதுதான் சந்தித்திருந்தாலும் நீண்டகால நண்பர்கள் போலத் தெரிகிறோம், சரியா?
ஆம்.
இது மிகவும் அற்புதமாக உள்ளது.
அற்புதமான உணவிலிருந்து பழங்காலக் கோவில்கள் வரை,
இந்தச் சிக்கலான நகரம் கிட்டத்தட்ட,
கொஞ்சம் கொஞ்சமாக தன்னை வெளிப்படுத்துவதாக உணர்கிறேன்,
ஒவ்வொரு அடுக்காக.
நான் இங்கே வந்தபோது, எல்லாம் எனக்கு அந்நியமாகத் தெரியும் என நினைத்தேன்,
ஆனால் நான் நினைத்ததைவிட நான் மிகவும் சௌகரியமாக இருக்கிறேன்.
என் உணவு சாகசம் பற்றி எனக்கே ஆச்சரியமாக உள்ளது.
நான் முதல் முறையாக பச்சையாக மீன் சாப்பிட்டுவிட்டேன்.
ஆனால் இன்று காலை, தெருக்களில் சாப்பிடும் என் உணர்வு விருப்பத்திற்கு
ஏற்ற ஒரு விஷயத்திலும் ஜப்பான் சிறந்து விளங்குவதாகக் கேள்விப்பட்டேன்.
என் மகன், டேனியல்,
அவன் சாப்பிட்டதிலேயே சிறந்த முட்டை சாலட் சாண்ட்விச்
டோக்கியோவில்தான் உள்ளது எனக் கூறினான்,
அதனால் அதைத் தேடிப் போகிறேன்.
அவற்றைக் கண்டறிவது எளிதானது, ஆனால் இன்று இல்லை.
இவர்கள் கார்களிலும் எலெக்ட்ரானிக்ஸிலும் பல ஆண்டுகளாக சிறந்து விளங்குவது தெரியும்,
ஆனால் அவர்கள் பெரிய விஷயத்திலும் சிறந்து விளங்குகின்றனர்:
முட்டை சாலட் சாண்ட்விச்.
நன்றாக இருக்கும் போலத் தெரிகிறது.
சாண்ட்விச் அமெரிக்கன் சாண்ட்விச்
- வெறும் முட்டை சாலட் தானா? - ஆம்.
இனி போட்டியே கிடையாது. இவர்தான் வெற்றியாளர்.
நன்றி.
நன்றி. என் மகனை மிகவும் சந்தோஷப்படுத்தப் போகிறேன்.
முட்டை சாலட் என்பது என் வாழ்க்கை முழுவதும் நான் சாப்பிட்டுள்ள உணவு.
இது எனக்கு எவ்வளவு ஸ்பெஷலான தருணம் என உங்களுக்குத் தெரியாது.
இது ஒவ்வொரு ஞாயிறும் என் அம்மா கொண்டிருந்த உணவு வழக்கம் போல உள்ளது.
இது அழகாக உள்ளது.
இந்த சாண்ட்விச்சின் அளவைப் பாருங்கள்.
முட்டை சாலட்டை என் அம்மா செய்தது போலவே
நான் செய்து வந்துள்ளேன்,
இது மட்டும் சாப்பிட எனக்கு அலுக்கவே அலுக்காது.
வாவ், இது அருமையாக உள்ளது.
அது சுவையாக இருந்தாலும்,
முட்டை சாலட் சாண்ட்விச்தான் டோக்கியோவில் நான் கடைசியாக சாப்பிட்டதாக இருக்கக் கூடாது.
இங்கே வரிசையாக உணவகங்கள் உள்ளன. நிறைய உணவுகள் இருப்பது போலத் தெரிகிறது.
சான்கோ எடோசாவா
நான் மிகவும் பாரம்பரியமான ஒன்றை...
வாவ்.
...தேடும் பயணத்தில் மீண்டும் இறங்கிவிட்டேன்.
நான் இங்கே வந்ததில் இருந்து, முதல் முறையாக சுமோ பற்றிய ஒன்றைப் பார்க்கிறேன்.
சான்கோ டைனிங்
நான் ஜப்பானைப் பிரிவதையும்
அவர்களது தேசிய விளையாட்டைப் பார்க்காமல் இருப்பதையும் வெறுக்கிறேன்.
சுமோவானது கிமு 23 இலிருந்து இருந்து வருகிறது,
அது ஒரு மிகச் சிறந்த ஜப்பானிய கலை வடிவம்.
எனக்கு சுமோ பற்றிய கூடுதல் தகவல்களைக் கூற எனக்கு யார் தேவை தெரியுமா?
யூஜீன்.
ஒரு ஐரிஷ்காரர்.
- ஹாய். - ஹாய், சுமோ டோஹ்யோவுக்கு வரவேற்கிறேன்.
நீங்கள் கண்டிப்பாக ஜப்பானியர் இல்லைதானே?
இல்லை, ஆனால் நான் 20 ஆண்டுகளுக்கு முன் ஜப்பானுக்கு வந்தேன், இந்த நாட்டை நேசிக்கத்
தொடங்கி, இங்கே வசிப்பதற்காக மீண்டும் வந்தேன்.
சரி.
எல்லா நிலைகளிலும் நான் இந்த விளையாட்டில் 20 ஆண்டுகளாகச் சம்மந்தப்பட்டுள்ளேன்.
சுவாரஸ்யமாக, இந்த நாட்டை நேசித்து, தன் தாய்நாடாக
மாற்றிக்கொள்ளத் தீர்மானித்த இன்னொருவர் ஜான்.
இந்த விளையாட்டு பற்றி குறைவாகத்தான் தெரியும்.
இது எதற்காகத் தொடங்கியது?
தொடக்கத்தில், அவர்கள் நாட்டின் ஒவ்வொரு பகுதியிலிருந்தும் வலிமையான சாம்பியன்களைக்
கூட்டி வந்து, பேரரசருக்கு முன்னிலையில் ஆடச் செய்தனர்.
அந்த முதல் சுமோ போட்டியில், தோற்பவர் இறந்துவிட்டார்.
இது தொடக்கத்தில் வாழ்வா சாவா போட்டியாக இருந்தது.
சிலர் அடித்துக்கொள்வதைப் பார்க்க விரும்புகிறீர்களா?
தூரத்திலிருந்து பார்க்கிறேன்.
ஒனீகாய்ஷிமாஸு.
அவர்கள் மிகவும் பெரிதாக உள்ளனர்.
யூஜீன். போட்டியானது இப்படித்தான் தொடங்கும்:
இரண்டு வீரர்களும் ஸ்குவாட்டில் அமர்வார்கள். தங்கள் கைகளைத் தட்டுவார்கள்.
அவர்கள் இருவரும் தயாராக இருக்கும்போது, மோதுவார்கள்.
அவர்களது தாக்கத்தையும் சக்தியையும் வலிமையையும் உங்களால் உணர முடியும்.
நான் எப்படியாவது வன்முறையைத் தவிர்க்க விரும்புவேன்.
அதற்கு அருகில் செல்லக்கூட எனக்குப் பிடிக்காது.
உங்கள் எதிராளியை வட்டத்திற்கு வெளியே தள்ள முடிந்தாலோ
அவர்கள் வட்டத்தின் எந்தவொரு பகுதியைத் தங்கள் உள்ளங்கால்களைத்
தவிர வேறெந்த பாகத்தால் தொட்டாலுமோ அவர்கள் தோல்வியடைவார்கள்.
வாவ்.
சுமோவில் நடுவர் ஒருவர் இருப்பார்.
அவரது வேலை சண்டையைக் கொண்டு செல்வதும் அனைத்தும்
பிரச்சினையின்றி நடக்க வைப்பதும்தான்.
நீங்கள் அதைச் செய்யத் தயார் என நினைக்கிறீர்களா?
நானா? நிச்சயமாக.
நீங்கள் தெரிந்துகொள்ள வேண்டிய மூன்று வார்த்தைகள் உள்ளன.
முதல் வார்த்தை மாட்டா நாஷி.
மாட்டா நாஷி.
மாட்டா நாஷி என்றால், நேரம் இல்லை, தொடர்ந்து ஆடுங்கள் என்று அர்த்தம்.
ஹாகியோய்! நிறுத்தாதீர்கள். தொடர்ந்து ஆடுங்கள். ஹாகியோய்!
அவர்கள் சண்டை போடாமல், ஆக்ஷன் குறையும்போது இதைக் கூற வேண்டும்.
யோய், ஹாகியோய்!
பிறகு, நீங்கள் அடிக்கடி கேட்கக்கூடிய நொகோட்டா.
நொகோட்டா, நொகோட்டா.
அதாவது இன்னும் இருக்கிறீர்கள், இது முடியவில்லை என்று அர்த்தம்.
- நொ... - நொகோட்டா, நொகோட்டா.
- மாட்டா நாஷி. - மாட்டா நாஷி.
- அதுதான் முதல் வார்த்தை. - ”ஹாட்டெனோய்.”
- ஹாகியோய். - ஹாகியோய்.
எனக்கு நினைவில்லை.
கடைசி வார்த்தை என்ன?
- நொ... - நொ...
- நொகோ... - நொகோ...
- நொகோட்டா. - நொகோட்டா.
அற்புதம்.
நாம் உள்ளே செல்வதற்கு முன் நான் நினைவுகூர வேண்டும், ஏனெனில் இவர்கள்...
அவர்கள் திரும்பி என்னை அடித்துவிடுவார்கள் என நினைக்கிறேன்.
சரி. இது உண்மையில் வேடிக்கையாக இருக்கிறது.
நான் வட்டத்திற்குள் செல்லத் தயார்.
மாட்டா நாஷி.
- நீங்கள் தன்னம்பிக்கையை வெளிக்கொணர வேண்டும். - சரி.
நீங்கள்தான் இந்த ஷோவை நடத்துபவர்.
நான் யாரென்பதை அவர்களுக்குக் காட்டுகிறேன்.
மேடை வழிகாட்டுதல்கள் அத்துடன் முடிவதில்லை.
ஜான் என்னிடம் ஸ்கார்ஸெஸி போல நடந்துகொண்டார்.
உங்கள் கையில் இருப்பது குன்பாய்.
இது போர் விசிறி.
நீங்கள் வெற்றி பெற்றவர் பக்கம் இதை நீட்டி
ஷோபு ஆரி என்று சொல்ல வேண்டும்.
ஷோபு ஆரி.
- இன்னும் கோபமாக. - ஷோபு ஆரி.
- அதைவிட கோபம் குறைவாக. - ஷோபு ஆரி.
- அதுதான். - நீங்கள் இப்போது வெளியேறலாம்.
எனக்கு அது பிடித்துள்ளது.
மாட்டா நாஷி.
ஹாகியோய்.
நொகோட்டா. நொகோட்டா.
அது அந்நிய மொழியாக இருந்தாலும்,
நான் கூறிய வார்த்தைகளை மிகவும் தீவிரமாகக் கூறினேன்.
நொகோட்டா. நொகோட்டா.
நான் கூறுவதன் முக்கியத்துவம் அந்த இரண்டு சுமோ வீரர்களுக்கும் தெரிந்திருந்தது.
நொகோட்டா.
ஷோபு ஆரி.
- அது அற்புதமாக இருந்தது. - நன்றாக இருந்ததா?
- சரியாகச் செய்தீர்கள். - பயமுறுத்தும்படி இருந்ததா?
வட்டத்திற்குள் இருந்த வீரர்களது மரியாதையும் பயமும் என் மீது இருந்ததாக உணர்ந்தேன்.
சில நடுவர்கள்தான் வீரர்கள் மீதிருந்து கவனத்தை தன் பக்கம் திருப்புவார்கள்,
ஆனால் அதை யாராவது செய்ய முடியும் எனில், உங்களால் முடியும் என நம்புகிறேன்.
நன்றி, ஜான்.
நீங்கள் அதைக் கூறுவது எனக்கு மிகவும் முக்கியமானது.
ஹாகியோய்.
ஜானும் பிறரும்
ஏன் ஜப்பானை நேசித்தனர் என்பது எனக்குப் புரிகிறது.
நொகோட்டா.
சுமோ என்பது முதலில் எளிதாகத் தோன்றும், அற்புதமான காட்சி விளையாட்டாகும்,
ஆனால் அதில் நீங்கள் மூழ்கிவிட்டால், கண்டறிய நிறைய விஷயங்கள் உள்ளன.
அந்த மரியாதையில், அது இந்த நகரத்திற்கு இணையானதாகும்.
வாவ், இது நம்ப முடியாததாக உள்ளது.
இரண்டு வீரர்களைப் பார்த்துவிட்டு, நான் கடைசியாக ஹோட்டலுக்கு நடந்து செல்லும்போது,
டோக்கியோ எனக்கு கடைசியாக ஒரு சவாலைக் கொண்டுள்ளது:
தெருவின் இந்தப் பக்கத்திலிருந்து மறுபக்கம் செல்வது.
இதைப் பாருங்கள். இது அற்புதமாக உள்ளது, இல்லையா?
இது போல கூட்டத்தை நான் பார்த்ததில்லை. இது டைம்ஸ் ஸ்குவேர் போல பத்து மடங்கு உள்ளது.
உலகின் மிகவும் பரபரப்பான சந்திப்பான, ஷிபுயா கிராஸிங்கில்
சூரியன் உதித்ததிலிருந்து நாள் முழுவதும் கூட்டமாகவே இருக்கும்.
நான் கடப்பதற்கு முன், என்ன நடக்கிறது எனப் பார்ப்போம்.
ஒவ்வொரு பச்சை விளக்கிலும், 3,000 பேர் இதைக் கடப்பார்கள்.
நான் இங்கே சில நாட்கள் இருந்துள்ளதால், மற்ற 2,999 பேரால் இதைக் கடக்க முடியும் எனில்,
என்னாலும் முடியும் என நம்புகிறேன்.
நான் கூட்டத்தைப் பின்தொடரப் போகிறேன்.
யாராவது பிறர் மீது இடிப்பதைப் பார்க்கிறீர்களா? இல்லை.
இது அற்புதமாக ஒழுங்கான முறையில் உள்ளது.
இது டொரான்டோ நகரத்தில் தெருவைக் கடப்பது போல உள்ளது.
நான் இங்கே வந்தபோது எனக்கு மூன்று கவலைகள் இருந்தன:
கலாச்சாரம், மொழி மற்றும் உணவு.
கலாச்சாரம் மிகவும் அற்புதமாக உள்ளது.
மொழியில் எனக்குப் பிரச்சினை இல்லை.
உணவு இன்னும் கொஞ்சம் பழகிக்கொள்ள வேண்டும், ஆனால் நான் அதைப் பார்த்துக்கொள்வேன்.
நான் ஷிபுயாவைக் கடந்துவிட்டேன். இது மிகவும் அழகாக உள்ளது.
இந்த நகரத்தைப் பற்றிய எந்த விஷயம் உங்களை அப்படித் தழுவிக்கொள்கிறது
என்பதை விவரிப்பது கடினம்.
இது ஒரு சிக்கலான நாடு. இங்கே பழமையும் புதுமையும் உள்ளன.
நான் அவற்றின் எந்தப் பக்கமும் ஈர்க்கப்பட மாட்டேன்.
இருந்தாலும், அந்த இரண்டுக்கும் இடையில்
எனக்கு சௌகரியமாக இருக்கும் பாதையைக் கண்டறிந்துள்ளேன்.
என் மகன், டேனியல், “நீங்கள் டோக்கியோ செல்லும்போது
நீங்கள் மீண்டும் மீண்டும் அங்கே செல்ல விரும்புவீர்கள்” என்று கூறினான்.
டோக்கியோவின் பல அடுக்குகளைத் தெரிந்துகொள்ள,
இன்னும் ஓரிரு முறை இங்கே வர வேண்டும் என நினைக்கிறேன்.
அவன் கூறியது சரிதான்.
தமிழாக்கம் நரேஷ் குமார் ராமலிங்கம்